ກຸ່ມໂບໂກ ຮາຣຳ ໄນຈີເຣຍ ປະກາດສະແດງ ຄວາມຈົງຮັກພັກດີ ຕໍ່ກຸ່ມລັດອິສລາມ
ຄຳ​ປະກາດ​ໃນ​ວັນ​ເສົາ​ວານ​ນີ້ ​ມີ​ຂຶ້ນ​ ໃນ​ເວລາ​ບໍ່​ເທົ່າ​ໃດ​ຊົ່ວ​ໂມງ ຫຼັງ​ຈາກ ມີລະ​ເບີດ​ແຕກ​ຂຶ້ນ ​ໃນ​​ເມື​ອງຫຼວງ Maiduguri ຂອງ​ລັດ​ບອກ​ໂນ ທີ່​ໄດ້​ສັງຫານ​ປະຊາຊົນ ​ຢ່າງ​ໜ້ອຍ 55 ຄົນ.
ກຸ່ມຫົວຮຸນແຮງ ໂບໂກຮາຣຳ ໄດ້ປະກາດສະແດງຄວາມຈົງຮັກ ພັກດີຕໍ່ກຸ່ມລັດອິສລາມ ທ່າມກາງທີ່ລາຍງານຂ່າວວ່າ ມີການ ວາງລະເບີດຕິດຕໍ່ກັນຫຼາຍບັ້ນ ທີ່ໄດ້ສັງຫານປະຊາຊົນຫຼາຍກວ່າ 50 ຄົນໃນລັດບອກໂນ ຂອງໄນຈິເຣຍ ບ່ອນທີ່ກຸ່ມໂບໂກ ຮາຣຳ ມີການເຄື່ອນໄຫວຢ່າງແຂງຂັນນັ້ນ ໃນວັນເສົາວານນີ້ ກຸ່ມສິ້ງຊອມຂອງຊາວມຸສລິມຕໍ່ສູ້ເພື່ອສາສະ ໜາ ທີ່ຊື່ວ່າ SITE ໄດ້ອ້າງຄຳເວົ້າຂອງກຸ່ມໂບໂກ ຮາຣຳ ທີ່ກ່າວ ວ່າ ຢູ່ໃນ ວີດີໂອ ທີ່ຄິດວ່າ ມາຈາກກຸ່ມກະບົດໄນຈີເຣຍ ສຽງເວົ້າ ທີ່ຄຶດວ່າເປັນສຽງຂອງນາຍ Abubakar Sheku ຜູ້ນຳກຸ່ມໂບໂກ ຮາຣຳ ນັ້ນກ່າວ ວ່າ ທາງກຸ່ມ  ນາຍ Abu Bakr al-Baghdadi ຜູ້ນຳກຸ່ມລັດ ອິສລາມ ກຸ່ມລັດອິສລາມຄວບຄຸມຫຼາຍພາກສ່ວນຂອງອີຣັກ ແລະຂອງຊີເຣຍ ແລະເອີ້ນຜູ້ນຳຂອງຕົນວ່າ ຫົວໜ້າມຸສລິມ ກຸ່ມລັດອິສລາມ ແລະກຸ່ມໂບໂກ ຮາຣຳ ທີ່ມີຖານຕັ້ງຢູ່ໃນໄນຈີເຣຍ ຕ່າງກໍຕີຄວາມໝາຍຂອງ ຄຳພີ ຄໍຣານ ຢ່າງເຂັ້ມງວດທີ່ສຸດ ແລະເປັນຜູ້ຮັບຜິດຊອບໃນການຕາຍຂອງປະຊາຊົນຫຼາຍພັນຄົນ ຄຳປະກາດໃນວັນເສົາວານນີ້ ມີຂຶ້ນໃນເວລາບໍ່ເທົ່າໃດຊົ່ວໂມງ ຫຼັງຈາກ ມີລະເບີດແຕກຂຶ້ນຫຼາຍບັ້ນ ໃນເມືອງຫຼວງ Maiduguri ຂອງລັດບອກໂນ ທີ່ໄດ້ສັງຫານປະຊາຊົນຢ່າງໜ້ອຍ 55 ຄົນ ແລະເຮັດໃຫ້ບາດເຈັບຢ່າງໜ້ອຍ ປະມານ 140 ຄົນ ຕຳຫຼວດກ່າວວ່າ ລະເບີດແຕກຂຶ້ນ 4 ບັ້ນໃນເມືອງດັ່ງກ່າວພາຍໃດບໍ່ເທົ່າໃດຊົ່ວໂມງ ຊຶ່ງຈຳນວນໜຶ່ງແມ່ນໄດ້ເກີດຂຶ້ນຈາກພວກແມ່ຍິງວາງລະເບີດສະລະຊີບ ລະເບີດບັ້ນນຶ່ງເກີດ ຂຶ້ນຈາກຜູ້ວາງລະເບີດສະລະຊີບໃນລົດລາກຄົນນັ່ງຄັນນຶ່ງ ຢູ່ໃນຕະຫຼາດຂາຍປາແຫ່ງນຶ່ງທີ່ມີຜູ້ຄົນທີ່ອັ່ງອໍກັນ ແລະອີກລູກນຶ່ງໄດ້ເກີດຂຶ້ນຢູ່ໃນຕະຫຼາດອີກແຫ່ງນຶ່ງ ທີ່ເອີ້ນກັນວ່າ Mon day Market ຫຼືຕະຫຼາດວັນຈັນ